เอสปา

**เอสปา** ( ; , หรือตัวพิมพ์เล็กทั้งหมด **æspa**) เป็นเกิร์ลกรุปเกาหลีใต้ สังกัดเอสเอ็มเอนเตอร์เทนเมนต์ กลุ่มประกอบด้วยสมาชิกจำนวนสี่คน ได้แก่ คารีนา, จีเซล, วินเทอร์ และหนิงหนิง วงเป็นที่รู้จักในแนวคิดเมตาเวิร์สและแนวเพลงไฮเปอร์ป็อปในเคป็อป 

เอสปาเปิดตัวเมื่อวันที่ 17 พฤศจิกายน ค.ศ. 2020 ด้วยซิงเกิล "แบล็กแมมบา" มิวสิกวิดีโอของเพลงนี้มียอดวิวสูงสุดของวิดีโอเปิดตัวของกลุ่มเคป็อปใน 24 ชั่วโมง และซิงเกิลที่สองของพวกเธอ "เน็กซ์เลเวล" วางจำหน่ายในเดือนพฤษภาคม ค.ศ. 2021 เพลงนี้ประสบความสำเร็จในเชิงพาณิชย์อย่างกว้างขวางโดยขึ้นสูงสุดที่อันดับสองในเซอร์เคิลดิจิทัลชาร์ต และได้รับรางวัลแดซัง รวมถึงรางวัลเพลงแห่งปีจากงานโคเรียนมิวสิกอะวอดส์ ครั้งที่ 19 ในเดือนตุลาคมเอสปาได้ปล่อยอีพีแรกในชื่อ ''ซาเวจ'' และซิงเกิลนำในชื่อเดียวกัน อีพีกลายเป็นอัลบั้มเปิดตัวของเกิร์ลกรุปเคป็อปที่ติดชาร์ต ''บิลบอร์ด'' 200 ที่อันดับที่ 20 เพลงขึ้นเป็นอันดับสองในเกาหลีใต้และเป็นเพลงที่ติดท็อป 40 เพลงแรกใน''บิลบอร์ด'' โกลบอล 200 

ในเดือนกรกฎาคม ค.ศ. 2022 พวกเธอได้ปล่อยอีพีชุดที่สอง ''เกิลส์'' ซึ่งทำลายสถิติอัลบั้มที่ขายดีที่สุดโดยเกิร์ลกรุปเคป็อปในประวัติศาสตร์และกลายเป็นอัลบั้มแรกที่ขายได้หนึ่งล้านชุดในสัปดาห์แรกของการเปิดตัว นอกจากนี้ยังเปิดตัวอันดับที่สามบนชาร์ต *บิลบอร์ด* 200 ซึ่งถือเป็นอัลบั้มแรกของพวกเธอที่ติดท็อปสิบในสหรัฐอเมริกา อีพีที่สาม ''มายเวิลด์'' วางจำหน่ายในเดือนพฤษภาคม ค.ศ. 2023 มียอดขายมากกว่าสองล้านชุดและกลายเป็นอัลบั้มที่สองที่ติดท็อปสิบใน*บิลบอร์ด* 200 ในเดือนพฤษภาคม ค.ศ. 2024 วงได้ปล่อยสตูดิโออัลบั้มชุดแรกในชื่อ *[[อาร์มาเกดดอน (อัลบั้มเอสปา)|อาร์มาเกดดอน]]* ซิงเกิลนำที่ประสบความสำเร็จในเชิงพาณิชย์อย่าง "ซูเปอร์โนวา" ซึ่งกลายเป็นเพลงอันดับหนึ่งเพลงแรกของวงใน เซอร์เคิลดิจิทัลชาร์ต และเพลงฮิตติดท็อปสิบเพลงแรกใน ''Billboard'' Global Excl. U.S.

## ชื่อ
ชื่อวงเอสปา (Aespa) ผสมอักษรย่อภาษาอังกฤษของคำว่า "avatar" และ "experience" (Avatar X Experience) เข้ากับคำภาษาอังกฤษว่า "aspect" ซึ่งแปลว่า "สองด้าน" และเป็นสัญลักษณ์ของแนวคิด "การพบกับตัวตนอื่นและสัมผัสกับโลกใหม่"

## ประวัติ
### 2016–2019: กิจกรรมก่อนเปิดตัว
upright=1|thumb|right|โลโก้ทางการของเอสปา

หนิงหนิงได้รับคำแนะนำให้เป็นสมาชิกทีมฝึกหัดก่อนเดบิวต์ของ เอสเอ็มรุกกีส์ เมื่อวันที่ 19 กันยายน 2016 โดยเป็นส่วนหนึ่งของทีม และเธอได้ปรากฏตัวในรายการ *Rookies Princess: Who's the Best?* ส่วนของรายการ *My SMT* ในปีนั้นและได้บันทึกภาพคัฟเวอร์สำหรับรายการโทรทัศน์แอนิเมชันเกาหลี *Shining Star* ในปี 2017

คารีนา ได้ปรากฏตัวในมิวสิกวิดีโอเพลง "Want" ของแทมินในเดือนกุมภาพันธ์ 2019 และได้แสดงร่วมกับเขาในรายการเพลงหลายรายการในสัปดาห์ต่อมา และคารีนายังได้ร่วมงานกับเพื่อนร่วมค่ายอย่างไคในงานโชว์เคสเสมือนจริงที่ร่วมมือกันระหว่าง ฮุนได และ เอสเอ็มเอนเตอร์เทนเมนต์ ในชื่อ— *The All-New Tucson, Beyond DRIVE*

โลโก้ของเอสปาได้ปรากฏขึ้นในตอนท้ายของมิวสิกวิดีโอเพลง "One (Monster & Infinity)" ของวงซูเปอร์เอ็ม

### 2020–2021: บทนำ การเปิดตัว "เน็กซ์เลเวล", และ ''ซาเวจ''

เมื่อวันที่ 26 ตุลาคม เอสเอ็มประกาศว่าจะเปิดตัวเกิร์ลกรุปวงใหม่ ซึ่งเป็นวงแรกนับตั้งแต่การเปิดตัววงเรดเวลเวต เมื่อ ค.ศ. 2014 และไอดอลกรุปวงแรกนับตั้งแต่เปิดตัววงเอ็นซีที ในปี ค.ศ. 2016 ชื่อและสมาชิกได้รับการเปิดเผยทีละคนเริ่มตั้งแต่วันที่ 27 ตุลาคม (ตามลำดับ: วินเทอร์, คารีนา, หนิงหนิง และจีเซล) อี ซู-มัน ผู้ก่อตั้งเอสเอ็มอธิบายเพิ่มเติมเกี่ยวกับแนวคิดของเอสปาในเวทีงาน World Cultural Industry Forum ปี 2020 เมื่อวันที่ 28 ตุลาคม วิดีโอตัวอย่างของสมาชิก 4 คน เผยแพร่เมื่อวันที่ 2 พฤศจิกายน และในวันเดียวกันนั้น ต้นสังกัดได้ประกาศว่าเอสปาจะปล่อยซิงเกิลเปิดตัวของพวกเธอในชื่อ "แบล็กแมมบา" ในวันที่ 17 พฤศจิกายน วงได้เปิดตัวและแสดงซิงเกิลเปิดตัวครั้งแรกในรายการมิวสิกแบงก์ ทางช่องเคบีเอส 2 เมื่อวันที่ 20 พฤศจิกายน เพื่อทำการแสดงเพลง"แบล็กแมมบา" และได้รับชัยชนะครั้งแรกในรายการอินกีกาโย ทางช่องเอสบีเอส เมื่อวันที่ 17 มกราคม ค.ศ. 2021

เมื่อวันที่ 29 มกราคม ค.ศ. 2021 เอสเอ็มเอนเตอร์เทนเมนต์ ประกาศว่าเอสปาจะทำการปล่อยเพลงรีเมค "ฟอร์เอเวอร์" เป็นซิงเกิลที่ผลิตโดย ยู ย็อง-จิน ของอัลบั้มวันหยุดฤดูหนาวปี 2000 ของ เอสเอ็มเอนเตอร์เทนเมนต์ ใน *SMTOWN.com*  เพลงในเวอร์ชันของเอสปาเป็นแนวเพลงจังหวะบัลลาดพร้อมเสียงกีตาร์อะคูสติก อันเป็นที่โดดเด่นเนื้อเพลงที่ไพเราะและอบอุ่นเกี่ยวกับการให้คำมั่นสัญญากับคนที่รักตลอดไป วางจำหน่ายเมื่อวันที่ 5 กุมภาพันธ์

เมื่อวันที่ 4 พฤษภาคม ค.ศ. 2021 เอสเอ็มเอนเตอร์เทนเมนต์ประกาศว่าเอสปาจะทำการปล่อยซิงเกิลใหม่ "เน็กซ์เลเวล" โดยเป็นแนวเพลง แดนซ์ และ ฮิปฮอป การแร็พที่"แข็งแรง" เบสที่ "มีพลัง"  และ "เสียงร้องอันทรงพลัง" วางจำหน่ายเมื่อวันที่ 17 พฤษภาคม เปิดตัวบนชาร์ต แกออนดิจิทัลชาร์ต อันดับที่ 9 สูงสุดอันดับ 2 กลายเป็นเพลงฮิตห้าอันดับแรกในเกาหลีใต้ "เน็กซ์เลเวล" กลายเป็นเพลงที่สามของเอสปาที่ติดชาร์ตใน *[[บิลบอร์ด]]* เวิลด์ดิจิทัลซองส์ ขึ้นสูงสุดที่อันดับ 3 ในวันที่ 22 กรกฎาคม ค.ศ. 2021 เอสปาได้ประกาศว่าได้เซ็นสัญญากับ Creative Artists Agency เพื่อทำกิจกรรมในอนาคตที่สหรัฐอเมริกา เมื่อวันที่ 10 กันยายน ได้มีการประกาศว่า "เน็กซ์เลเวล" เวอร์ชันรีมิกซ์จะวางจำหน่ายในวันที่ 14 กันยายน พร้อมกับมิวสิกวิดีโอ visualizer ของ "Next Level (IMLAY Remix)"

เมื่อวันที่ 14 กันยายน ค.ศ. 2021 เอสเอ็มได้ประกาศว่าเอสปาจะปล่อยอีพีแรกในชื่อ *[[ซาเวจ (อีพี)|ซาเวจ]]* อัลบั้มพร้อมด้วยหกแทร็ก รวมถึงเพลงนำในชื่อเดียวกัน วางจำหน่ายเมื่อวันที่ 5 ตุลาคม โดยได้รับเสียงวิจารณ์ชื่นชมและประสบความสำเร็จในเชิงพาณิชย์ เพลงนี้ยังรวมอยู่ในรายการสิ้นปีหลายรายการ เช่น10 อันดับเพลงเคป็อปที่ดีที่สุดของ *[[เอ็นเอ็มอี]]* และ ''ไทม์'' วันที่ 15 ตุลาคม 10 วันหลังจากปล่อย  ''iChart'' ของเอสปาได้ประกาศperfect all-killครั้งแรกของวง เนื่องจากเพลง "ซาเวจ" ขึ้นสู่อันดับหนึ่งในส่วนประกอบเรียลไทม์ รายวัน และรายสัปดาห์ของชาร์ตในประเทศ — *iChart*, *[[Melon (online music service)|เมลอน]]*, *[[Genie Music|จีนี]]*, *[[Dreamus|FLO]]*, *[[Bugs! (streaming service)|บักส์]]*, และ *[[Naver VIBE|Vibe]]* — กลายเป็นศิลปินเคป๊อป "เจเนอเรชันสี่" วงแรกที่ทำได้ เพลงนี้ได้รับรางวัลในรายการเพลง แปดรายการรวมถึงการชนะสามรายการที่ติดต่อกันในรายการ *อินกียาโย* ซึ่งทำให้ได้รับรางวัล"ทริปเปิลคราวน์"  และ*ซาเวจ*สามารถขึ้นชาร์ต ''บิลบอร์ด'' 200 สูงสุดอันดับที่ 20 พร้อมกับเปิดตัวในแกออนอัลบั้มชาร์ต *ซาเวจ* ขายได้ทั้งหมด 788,959 ชุดและครองสถิติอัลบั้มเปิดตัวที่มียอดขายสูงสุดของ เอสเอ็มเอนเตอร์เทนเมนต์ จนกระทั่ง *[[Perfume (EP)|Perfume]]* ของ เอ็นซีทีโทแจจ็อง ทำลายสถิติไป ในเดือน พฤษภาคม 2023

เมื่อวันที่ 13 ตุลาคม เอสปา ถูกรวมอยู่ในรายชื่อ Ones to Watch 2021 ของนิตยสาร ''พีเพิล''ในฐานะ "Rising Star" ในวันที่ 25 พฤศจิกายน กลุ่มได้แสดงบนขบวนแห่เพื่อเฉลิมฉลอง women in STEM ที่ Macy's Thanksgiving Day Parade ครั้งที่ 95 ทำให้พวกเธอเป็นเกิร์ลกรุปเกาหลีวงแรกที่แสดงในขบวนพาเหรด ในวันที่ 2 ธันวาคม พวกเธอได้รับรางวัล แดซัง สาขา (Stage of the Year) เป็นครั้งแรกในงานเอเชียอาร์ติสต์อะวอดส์ สองวันต่อมา ในวันที่ 4 ธันวาคม วงได้รับรางวัลแดซัง สาขา (Record of the Year) เป็นครั้งที่สองในงานเมลอนมิวสิกอะวอดส์ 2021

เมื่อวันที่ 4 พฤศจิกายน มีการประกาศว่าเอสปาจะปล่อยเพลงรีเมค "ดรีมส์คัมทรู" ของวง เอส.อี.เอส วางจำหน่ายเมื่อวันที่ 20 ธันวาคม สำหรับ เอสเอ็มรีมาสเตอร์โปรเจกต์ และเป็นซิงเกิลนำของอัลบั้มเอสเอ็มทาวน์  *[[2021 Winter SM Town: SMCU Express]]* มิวสิกวิดีโอกำกับโดย Lucid Colour ออกแบบท่าเต้นและกำกับภาพโดยโบอา เพลงนี้ขึ้นสูงสุดที่อันดับ 8 ใน แกออนดิจิทัลชาร์ต และอันดับที่ 7 ใน*บิลบอร์ด* เวิลด์ดิจิทัลซองส์

ในวันที่ 26 ธันวาคม คารีนา และ วินเทอร์ ได้ถูกเปิดเผยว่าเป็นสมาชิกของวงก็อตเดอะบีต และเปิดตัวด้วยซิงเกิล "Step Back" เมื่อวันที่ 3 มกราคม ค.ศ. 2022

### 2022: โคเชลลา, ขยายสู่สากล, และ ''เกิลส์''
เมื่อวันที่ 8 มกราคม วงได้รับรางวัลศิลปินแห่งปีจากงาน โกลเดนดิสก์อะวอดส์ ครั้งที่ 36 ในวันที่ 1 มีนาคม พวกเธอได้รับรางวัลเพลงแห่งปีในเพลง "เน็กซ์เลเวล" จากงานโคเรียนมิวสิกอะวอดส์ ครั้งที่ 19 เมื่อวันที่ 19 เมษายน 2022 มีการประกาศว่าเอสปาจะขึ้นแสดงที่ โคเชลลา ในวันที่ 23 เมษายน กลายเป็นเกิร์ลกรุปเคป็อปวงที่สามที่จะแสดงในเทศกาลนี้ พวกเธอได้แสดงเป็นส่วนหนึ่งของ 88rising Head in the Clouds Forever ในช่วงสัปดาห์ที่สองของเทศการดนตรีประจำปี รายชื่อเพลงของพวกเธอได้แก่ "ซาเวจ" "เน็กซ์เลเวล" "แบล็กแมมบา" และเพลงเวอร์ชันภาษาอังกฤษที่ยังไม่ได้เผยแพร่ในชื่อ "ไลฟส์ทูช็อต" ซึ่งได้รับการเปิดเผยว่ามาจากอีพีที่กำลังจะมีขึ้นในตอนนั้น เมื่อวันที่ 12 พฤษภาคม วงยังได้รวมอยู่ในรายชื่อรุ่นต่อไปของนิตยสาร *[[ไทม์]]* และยังได้ระบุไว้ว่า เอสปา  "เป็นนักทดลองแต่สำคัญในวงการเพลง โดยทำหน้าที่เป็นสะพานเชื่อมระหว่างความเป็นจริงและเสมือน" ในเดือนเดียวกัน วินเทอร์ และ หนิงหนิง ได้ร้องเพลงประกอบละครเรื่อง *[[เวลาสีฟ้าหม่น]]* ทางช่องทีวีเอ็น ด้วยซิงเกิล "Once Again" ซิงเกิลนี้เปิดตัวอย่างเป็นทางการเมื่อวันที่ 22 พฤษภาคม ในวันที่ 27 พฤษภาคม วงได้อยู่ใน 30 Under 30 ของ Forbes อีกด้วย

เมื่อวันที่ 1 มิถุนายน ค.ศ. 2022 เอสเอ็มเอนเตอร์เทนเมนต์ ได้ประกาศว่าเอสปาได้เซ็นสัญญากับ วอร์เนอร์ และยังประกาศอีกว่าเอสปาจะทำการปล่อยอีพีที่สอง *[[เกิลส์ (อีพี)|เกิลส์]]* ในวันที่ 8 กรกฎาคม โดยจะมีทั้งหมดเก้าเพลง รวมถึงเพลงนำใน ชื่อเดียวกัน สองซิงเกิลแรกได้แก่ "แบล็กแมมบา" "ฟอร์เอเวอร์" และ "ดรีมส์คัมทรู" ที่เปิดตัวไปก่อนหน้านี้โดยเป็นส่วนหนึ่งของอัลบั้ม *[[2021 Winter SMTOWN: SMCU Express]]* ในเดือนธันวาคม2021 อีกสองเพลงของอัลบั้ม*เกิลส์* "อิลลูชัน" และ "ไลฟส์ทูช็อต" (เวอร์ชันอังกฤษ) วางจำหน่ายในวันที่ 1 และ 24 มิถุนายนตามลำดับ ยอดสั่งซื้อล่วงหน้าของ *เกิลส์* เปิดตัวเกิน 1,610,000 ชุด ซึ่งเป็นตัวเลขสูงสุดสำหรับอัลบั้มเกิร์ลกรุปเคป็อปในตอนนั้น เปิดตัวอันดับที่หนึ่งในเซอร์เคิลอัลบั้มชาร์ตด้วยยอดขาย 1,426,487 ชุด และได้รับการรับรองจากMillion โดย สมาคมลิขสิทธิ์เพลงเกาหลี (KMCA) ในชาร์ต ''บิลบอร์ด'' 200 *เกิลส์*เปิดตัวที่อันดับสามด้วยยอดขาย 56,000 หน่วยเทียบเท่าอัลบั้ม กับยอดขายอัลบั้มรวม 53,000 ทำให้เป็นอัลบั้มที่มียอดขายสูงสุดประจำสัปดาห์

เอสเอ็มเอนเตอร์เทนเมนต์ ประกาศว่างานแสดงโชว์ในญี่ปุ่นครั้งแรกของกลุ่มชื่อ: *aespa Japan Premium Showcase 2022 ~SYNK~* ซึ่งจะจัดขึ้นในวันที่ 6 และ 7 สิงหาคมที่ Pia Arena MM ในโยโกฮามะ วันที่ 7 มิถุนายน มีการประกาศว่าเอสปาจะจัดงานโชว์เคสครั้งที่สอง โดยครั้งแรกในสหรัฐอเมริกา ชื่อว่า: *aespa Showcase SYNK in LA!* ในวันที่ 26 มิถุนายน ที่ยูทูบเธียเตอร์ ในวันที่ 14 มิถุนายน มีการประกาศเพิ่มรอบการแสดงเพิ่มสำหรับวันที่ 27 มิถุนายน หลังจากที่ตั๋วสำหรับวันที่ 26 มิถุนายนขายหมด กลุ่มได้รับการเสนอชื่อให้เป็นศิลปิน แอปเปิลมิวสิก: อัปเน็กซ์ ในเดือนมิถุนายน

เมื่อวันที่ 5 กรกฎาคม  เอสปาได้กล่าวสุทรพจน์พร้อมกับการแสดงที่ ยูเอ็นHigh-level Political Forum on Sustainable Development เมื่อวันที่ 8 กรกฎาคม เอสปาได้แสดงในรายการ ''กู๊ด มอร์นิ่ง อเมริกา'' Summer Concert Series ที่ เซ็นทรัลพาร์ก ซึ่งเป็นการแสดงครั้งแรกของเพลง"เกิลส์" ในวันที่ 23 ตุลาคม เอสปาได้ทำการแสดงแบบเสมือนจริงให้กับCrocs เพื่อฉลองครบรอบ 20 ปีของพวกเขาในวิดีโอเกม*[[โรบล็อกซ์]]* ดึงผู้เข้าร่วมสูงสุดเป็นอันดับสองในคอนเสิร์ต โรบล็อกซ์ ครั้งเดียว โดยมีการเข้าชม 2.5 ล้านครั้ง การแสดงยังกระตุ้นการเข้าชม *Crocs World* ใน *โรบล็อกซ์* กว่า 2.3 ล้านครั้ง วันที่ 14 ธันวาคม กลุ่มได้ปล่อยซิงเกิล"บิวตีฟูลคริสต์มาส" ร่วมกับเพื่อนร่วมค่ายอย่างเรดเวลเวต สำหรับอัลบั้ม *[[2022 Winter SM Town: SMCU Palace]]*

เมื่อวันที่ 28 ธันวาคม เอสปาได้เปิดตัวรายการวาไรตีโชว์ครั้งแรกของพวกเธอในชื่อ *Synk Road* ซึ่งเป็นบันทึกการเดินทางของพวกเธอไปยัง พย็องชัง ใน จังหวัดคังว็อน ตลอดรายการ สมาชิกได้รับมอบหมายให้ค้นหาการ์ด 'ae-key'  ที่ซ่อนอยู่ ซึ่งได้มาจากภารกิจและเกมต่างๆ เพื่อที่จะทำให้'สำเร็จ'ใน*Synk Road*

### 2023: คอนเสิร์ตครั้งแรก ''มายเวิลด์'' และ ''ดรามา''

ในวันที่ 25 และ 26 กุมภาพันธ์ พวกเธอได้จัดคอนเสิร์ตครั้งแรก ซิงก์: ไฮเปอร์ไลน์ ที่จัมซิลอารีนาในโซลประเทศเกาหลีใต้ เมื่อวันที่ 7 มีนาคม กลุ่มได้ทำการประกาศว่าจะขึ้นแสดงที่Outside Lands Music and Arts Festival ในซานฟรานซิสโก แคลิฟอร์เนียทำให้พวกเธอเป็นกลุ่มเคป็อปกลุ่มแรกที่ขึ้นแสดงในเทศกาลนี้ ตั้งแต่เดือนมีนาคมถึง เมษายนเอสปา ยังคงทัวร์คอนเสิร์ต ซิงก์: ไฮเปอร์ไลน์ในญี่ปุ่น โดยรวมรวมผู้ชมได้ทั้งหมด 110,000 คนจาก 10 รอบการแสดงที่ขายหมดทั่วโอซากะ, โตเกียว, ไซตามะ, และ ไอจิ ระหว่างการแสดงคอนเสิร์ตที่สนามกีฬาในร่มแห่งชาติโยโยงิในโตเกียว มีการประกาศว่ากลุ่มจะกลับมาในวันที่ 5 และ 6 สิงหาคมสำหรับคอนเสิร์ตพิเศษสองวันที่โตเกียวโดม ทำให้พวกเธอเป็นศิลปินเคป็อป "เจเนอเรชันสี่" ที่เร็วที่สุดในการจัดคอนเสิร์ตเดี่ยวที่สนามกีฬาแห่งนี้

ในวันที่ 29 มีนาคม เอสเอ็ม ได้ประกาศว่าเอสปาจะปล่อยซิงเกิลใหม่ที่ชื่อว่า "Hold On Tight"  ซึ่งเป็นแนวเพลงเทคโนที่ "น่าติดตาม" สำหรับเพลงประกอบภาพยนตร์ของApple Original Film ''เตตริส'' ซิงเกิลเปิดตัวอย่างเป็นทางการเมื่อวันที่ 31 มีนาคม

เมื่อวันที่ 8 พฤษภาคม เอสปาได้เปิดตัวอีพีที่สาม *[[มายเวิลด์ (อีพี)|มายเวิลด์]]* และซิงเกิล "เวลคัมทูมายเวิลด์" วางจำหน่ายล่วงหน้าในวันที่ 2 พฤษภาคม และซิงเกิลนำอย่าง "สไปซี" ที่เปิดตัวพร้อมกับอีพี *มายเวิลด์* เปิดตัวอันดับหนึ่งในเซอร์เคิลอัลบั้มชาร์ตด้วยยยอดขาย 1,420,178 ชุด สองสัปดาห์หลังจากวางจำหน่าย อัลบั้มนี้กลายเป็น "a double million-seller" โดยขายได้ 2,011,388 ชุด และกลายเป็นอัลบั้มที่สองของเกิร์ลกรุปหญิงชาวเกาหลีที่ขายได้มากกว่า 2 ล้านชุด อัลบั้มได้รับการรับรอง 2× Million โดย สมาคมลิขสิทธิ์เพลงเกาหลี เมื่อวันที่ 6 กรกฎาคม ในสหรัฐอเมริกา*มายเวิลด์*เปิดตัวที่อันดับเก้าในชาร์ต ''บิลบอร์ด 200'' ด้วยยอดขาย 40,000 หน่วยเทียบเท่าอัลบั้ม โดยมีการสตรีมแบบออนดีมานด์ 1.33 ล้านครั้ง  และ 39,000 pure album sales กลายเป็นรายการ 10 อันดับแรกและอันดับสองของพวกเธอ

เมื่อวันที่ 10 พฤษภาคม เอสเอ็มเอนเตอร์เทนเมนท์ประกาศว่าทัวร์จะดำเนินต่อด้วยการแสดงในจาการ์ตาประเทศอินโดนีเซีย ในวันที่ 24 มิถุนายน วันที่ 19 พฤษภาคม มีการประกาศเพิ่มอีก 14 รอบ โดยเพิ่มทัวร์ไปยังอเมริกาเหนือ อเมริกาใต้ และยุโรป

เมื่อวันที่ 23 พฤษภาคม เอสปาได้เข้าร่วม เทศกาลภาพยนตร์กานปี 2023 ในฐานะทูตของแบรนด์เครื่องประดับสวิสโชพาร์ด พวกเธอได้เข้าร่วมงาน *เลี้ยงอาหารค่ำและเลิฟปาร์ตี้ประจำปี* ของโชพาร์ด ซึ่งจัดแสดงคอลเลคชันโอต์กูตูร์ชุดแรกของแคโรไลน์ เชอฟเฟอลประธานร่วมและผู้อำนวยการฝ่ายศิลป์ของโชพาร์ด วันรุ่งขึ้นเอสปาเข้าร่วมพรมแดงเพื่อฉายภาพยนตร์ *[[The Pot-au-Feu|La Passion de Dodin Bouffant]]* และจัดแสดงคอลเลกชั่นเครื่องประดับใหม่ของแบรนด์*Red Carpet Collection* วันที่ 8 มิถุนายน เอสปาได้ขว้างลูกแรกให้กับทีม นิวยอร์ก แยงกีส์ กับทีม ชิคาโก ไวท์ ซอกซ์ ที่แยงกีส์ สเตเดี้ยม

เมื่อวันที่ 10 มิถุนายน ค.ศ. 2023 มีการประกาศว่ากลุ่มได้ขึ้นแสดงในเทศกาลดนตรี Governors Ball Music Festival ประจำปีในนิวยอร์กซิตี ทำให้พวกเขาเป็นกลุ่มเคป็อปกลุ่มแรกที่เข้าร่วมในเทศกาลนี้ จีเซล  ไม่สามารถแสดงร่วมกับกลุ่มได้เนื่องจากปัญหาด้านสุขภาพ เซ็ตลิสต์ Gov Ball ของกลุ่มได้รับการตอบรับอย่างดีจากทั้งแฟน ๆ และนักวิจารณ์โดย Simon Vozick-Levinson จาก *โรลลิงสโตน* ได้บอกว่าทำให้การแสดง"น่าตื่นเต้น" และ Starr Bowenbank จาก *บิลบอร์ด* สังเกตว่า "การแสดงบนเวทีและแคตตาล็อกของเอสมีจุดแข็งเพื่อขึ้นเวทีหลักในเทศกาลดนตรี"

เมื่อวันที่ 27 กรกฎาคม เอสปาได้ประกาศว่าจะปล่อยซิงเกิลภาษาอังกฤษในชื่อ "เบตเตอร์ทิงส์" ซึ่งเป็นแนวเพลง "minimal up-tempo dance" จะเปิดตัวในวันที่ 18 สิงหาคม การโปรโมตรวมถึงซิตคอมซีรีส์ทางเว็บความยาว 3 ตอน *เบตเตอร์ทิงส์* โดยตอนแรกอัปโหลดเมื่อวันที่ 7 สิงหาคม หนิงหนิงปรากฏตัวในซิทคอมเพียงบางส่วนเท่านั้นเนื่องจากปัญหาสุขภาพของเธอในขณะที่ถ่ายทำ เอสปาจะแสดงซิงเกิลนี้เป็นครั้งแรกในวันที่ 13 สิงหาคม ที่ คริปโต.คอม อารีนา ใน ลอสแอนเจลิส สำหรับการแสดงครั้งแรกในสหรัฐอเมริกาของทัวร์ ซิงก์: ไฮเปอร์ไลน์

วันที่ 23 สิงหาคม เอสปาได้ปล่อยซิงเกิล "วีโก" เป็นซิงเกิลที่เป็นเพลงเปิดสำหรับอนิเมะPokémon: Liko and Roy's Departureในฉบับภาษาเกาหลี ซึ่งเริ่มออกอากาศในวันเดียวกัน ซิงเกิลนี้มีเนื้อเพลงเกี่ยวกับตัวละครเอกคนใหม่ ลิโกะ และ รอย การค้นพบสิ่งที่ 'ล้ำค่า' และการเติบโตผ่านการผจญภัย

วันที่ 6 ตุลาคม เอสปาได้ทำการปล่อยซิงเกิล "ซูมซูม" เป็นเพลงเปิดสำหรับอนิเมะเบย์เบลดเอ็กซ์ เมื่อวันที่ 10 ตุลาคม เอสปาได้ประกาศว่าพวกเธอจะปล่อยอีพีที่สี่ในชื่อ *[[ดรามา (อีพี)|ดรามา]]* ในวันที่ 10 พฤศจิกายนอีพีนี้จะมีหกเพลงรวมถึงซิงเกิลนำในชื่อเดียวกัน

### 2024–ปัจจุบัน: ทัวร์คอนเสิร์ตครั้งที่สอง และ ''อาร์มาเกดดอน'', "Hot Mess" และ ''วิปแลช''
เมื่อวันที่ 9 มกราคม ค.ศ. 2024 เอสเอ็มได้ประกาศว่าวงจะทำการปล่อยเพลงรีเมคในเพลง "ริเกร็ตออฟเดอะไทมส์" ซึ่งเป็นซิงเกิลของวงซอแทจีแอนด์บอยส์และเปิดตัวในวันที่ 15 มกราคม วันที่ 19 กุมภาพันธ์ ค.ศ. 2024 มีการประกาศว่ากลุ่มจะเริ่มทัวร์ครั้งที่สองในชื่อ ซิงก์: พาราเรลไลน์ โดยจะเริ่มที่โซลในวันที่ 29 และ 30 มิถุนายน

วันที่ 21 เมษายน มีการประกาศว่าเอสปาจะปล่อยสตูดิโออัลบั้มชุดแรกชื่อ *[[อาร์มาเกดดอน (อัลบั้มเอสปา)|อาร์มาเกดดอน]]* ในวันที่ 27 พฤษภาคม อัลบั้มจะนำโดยเพลงหลัก 2 เพลง "ซูเปอร์โนวา" และจะปล่อยล่วงหน้าในวันที่ 13 พฤษภาคม และ "อาร์มาเกดดอน" ซึ่งจะปล่อยออกมาพร้อมกันทั้งอัลบั้ม "ซูเปอร์โนวา"ประสบความสำเร็จทางการค้าในเกาหลีใต้และได้รับสถานะperfect all-killเนื่องจากเพลงขึ้นถึงอันดับหนึ่งในแบบเรียลไทม์ รายวัน และรายสัปดาห์ของiChartพร้อมกัน กลายเป็นเพลงแรกของกลุ่มที่ขึ้นถึงอันดับหนึ่งในเซอร์เคิลดิจิทัลชาร์ต  และเป็นเพลงฮิตติดท็อปเท็นเพลงแรกของพวกเธอในชาร์ต''Billboard'' Global Excl. U.S.โดยขึ้นถึงอันดับที่หก

เมื่อวันที่ 3 มิถุนายน มีการประกาศว่าเอสปาจะปล่อยซิงเกิลภาษาญี่ปุ่นชุดแรกในชื่อ "Hot Mess" ในวันที่ 3 กรกฎาคม ซิงเกิลดังกล่าวถือเป็นการเปิดตัวครั้งแรกของวงในญี่ปุ่นและมีเพลงอื่นอีกสองเพลงคือ "Sun and Moon" และ "Zoom Zoom" ซึ่งเพลงหลังเปิดตัวไปก่อนหน้านี้เมื่อวันที่ 6 ตุลาคม ค.ศ. 2023 เป็นเพลงปิดของซีรีส์อนิเมะและแฟรนไชส์*[[เบย์เบลด เอ็กซ์]]*

เมื่อวันที่ 23 กันยายน มีการประกาศว่าเอสปาจะปล่อยอีพีที่ 5 ในชื่อ *วิปแลช* ในวันที่ 21 ตุลาคม ซึ่งประกอบด้วยเพลง 6 เพลงรวมถึงซิงเกิลนำที่มีชื่อเดียวกัน

## สมาชิก
* คารีนา (카리나)  – หัวหน้าวง, นักร้อง, แร็ปเปอร์, นักเต้น
* จีเซล (지젤) – แร็ปเปอร์, นักร้อง
* วินเทอร์ (윈터) – วิชวล, นักร้อง, นักเต้น
* หนิงหนิง (닝닝) – นักร้อง, นักเต้น

## ผลงานเพลง

* *[[อาร์มาเกดดอน (อัลบั้มเอสปา)|อาร์มาเกดดอน]]* (2024)

## ผลงานการแสดง
**ภาพยนตร์**
* *Aespa: MY First Page* (2024)
* *Aespa: World Tour in Cinemas* (2024)

**รายการเว็บ**
* *[[Aespa's Synk Road]]* (2022)
* *Better Things* (2023)
* *Who Visit the Villa?* (2023)
* *Aesparty* (2024)
* *Dirty Workshop* (2025)
* *School of Rich* (2025)

## ผลงานวิดีโอ
### มิวสิกวิดีโอ

### วิดีโออื่นๆ

## คอนเสิร์ตและทัวร์
;Headlining tours
* ซิงก์: ไฮเปอร์ไลน์ (2023)
* ซิงก์: พาราเรลไลน์ (2024–2025)

### โชว์เคส

### การเข้าร่วมคอนเสิร์ต

* SM Town Live "Culture Humanity" (2021)
* SM Town Live 2022: SMCU Express at Kwangya (2022)
* SM Town Live 2022: SMCU Express (2022)
* SM Town Live 2023: SMCU Palace at Kwangya (2023)

### เทศกาลดนตรี
* Outside Lands (2023)

## รางวัลและการเสนอชื่อ

## หมายเหตุ

## อ้างอิง

## แหล่งข้อมูลอื่น

* เว็บไซต์ทางการ 
* 

หมวดหมู่:เอสปา
หมวดหมู่:กลุ่มดนตรีเคป็อป
หมวดหมู่:กลุ่มดนตรีที่ก่อตั้งในปี พ.ศ. 2563
หมวดหมู่:กลุ่มดนตรีจากโซล
หมวดหมู่:เกิร์ลกรุปเกาหลีใต้
หมวดหมู่:ศิลปินสังกัดเอสเอ็มเอนเตอร์เทนเมนต์
หมวดหมู่:เอสเอ็มทาวน์
หมวดหมู่:กลุ่มดนตรีแดนซ์สัญชาติเกาหลีใต้
หมวดหมู่:ศิลปินสังกัดวอร์เนอร์บราเธอร์สเรเคิดส์
หมวดหมู่:กลุ่มฮิปฮอปเกาหลีใต้
หมวดหมู่:ก่อตั้งในประเทศเกาหลีใต้ในปี พ.ศ. 2563
หมวดหมู่:ผู้ชนะมามาอะวอดส์
หมวดหมู่:ผู้ชนะเมลอนมิวสิกอะวอดส์